# Borsikafű

### A Wikipédiából, a szabad lexikonból.

Borsikafű
Kép:Satureia hortensis bgiu.jpg
Rendszertan

Ország: | Plantae
Törzs: | Zárvatermők (Angiospermatophyta)
Osztály: | Magnoliopsida
Rend: | Lamiales
Család: | Lamiaceae
Nemzetség: | Satureia
Faj: | S. hortensis

Binominális név
Satureia hortensis

A borsikafű (latin neve: Satureia hortensis L.) egy fűszernövény. Népies nevei: borsfű, bécsi rozmaring, csombor, csombord, csomborbors, hurkafű, kerti izsópfű, kerti méhfű, pereszlén.

Már a 16. századi füvészkönyvek is említik mint fűszer-, és gyógynövényt. Jellegzetes, borsra emlékeztető, fűszeres illatú és ízű növény. Kedvelt aromája miatt általánosan elterjedt. A bazsalikomhoz és a majoránnához hasonlóan morzsolt állapotban kerül forgalomba, de zölden is használják.

Illóolajat, cseranyagot, nyálkát, keserűanyagot tartalmaz. A borsnál kevésbé erős, de érdekes aromája miatt kedvelt fűszer. (Satureiae herba).

Felhasználható bab-, burgonya-, káposzta-, gombás ételek, kolbászáruk, vadpácok, mártások, majonéz, ecetes és vizes uborka készítésekor.

Használatával vigyázni kell, mert erős aromája keserűvé teheti az ételt. Csak a főzés végén kell az ételhez keverni. A diétás főzésnél nagyon hasznos, mert a feketeborsot lehet vele pótolni. Gyomorerősítő, görcsoldó, étvágygerjesztő, bélféregirtó, felfúvódást gátló hatása van.

Termesztése: a középkötött, trágyázás utáni, március végén, április elején magvetéssel, 1-2 cm mélyen, 25-30 cm sortávolságra vetjük. Sűrű kelés után 8-10 cm-re ritkítjuk, virágzás idején az alsó elágazásnál vágjuk, szárítás után lemorzsoljuk, rostáljuk.

| Ez a biológiai tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../b/o/r/Borsikaf%C5%B1.html"

Kategóriák: Csonkok (biológia) | Ajakosvirágúak | Fűszerek | Gyógynövények

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Dansk
- Deutsch
- Esperanto
- Français
- Nederlands
- Svenska